|  |  |
| --- | --- |
|  | PATVIRTINTA  Alytaus rajono vietos veiklos grupės  visuotinio narių susirinkimo    2022 m. balandžio 28 d.  protokolu Nr.20 |

**ALYTAUS RAJONO VIETOS VEIKLOS GRUPĖS 2021 M. VEIKLOS ATASKAITA**

Alytaus rajono vietos veiklos grupė (toliau - VVG) yra ribotos civilinės atsakomybės viešasis, nesiekiantis naudos sau juridinis asmuo, veikiantis Alytaus rajono ir Birštono savivaldybių teritorijose (toliau - VVG  teritorija, kurio tikslas – skatinti kaimo socialinę ekonominę gerovę.

Asociacija veikia vadovaudamasi Lietuvos Respublikos Konstitucija (toliau - Konstitucija), Lietuvos Respublikos civiliniu kodeksu (toliau - Civilinis kodeksas), Lietuvos Respublikos asociacijų (toliau - Asociacijų įstatymas) bei kitais įstatymais, Vyriausybės nutarimais, kitais teisės aktais ir veiklą grindžia VVG įstatais.

Alytaus rajono VVG teisinė forma – asociacija. VVG atsako pagal savo prievoles jai nuosavybės teise priklausančiu turtu. VVG neatsako pagal savo narių prievoles, o nariai neatsako pagal VVG prievoles.

VVG įsteigta 2009 m. kovo 4 d.  VVG finansiniai metai sutampa su kalendoriniais metais (sausio 1 d. – gruodžio 31 d.).VVG  registracijos adresas yra Pulko g. 21, Alytus, buveinės adresas  Naujoji g.48, Alytus.

**VVG TIKSLAS**

Pagrindinis VVG tikslas – partnerystės principu vienyti VVG teritorijos   pilietinę visuomenę, vietos valdžią,  verslo atstovus bei rengti,  įgyvendinti vietos plėtros projektus,  planus, programas ir  strategijas. Tikslas įgyvendinamas vykdant įstatuose numatytas funkcijas. 2019 m. VVG tęsė  vieno stambiausių savo projektą „Alytaus rajono ir Birštono savivaldybių kaimiškosios teritorijos  bendruomenių inicijuota  vietos plėtros strategija  2015 – 2020  metams“  (toliau – VPS) ir jo įgyvendinimą.

**VVG VALDYMO SISTEMA**

.

VVG valdymo sistema yra trijų pakopų:  VVG aukščiausias valdymo organas - visuotinis narių susirinkimas, VVG kolegialus valdymo organas - VVG valdyba, vienasmenis valdymo organas - VVG pirmininkas.

**VVG VISUOTINIS NARIŲ SUSIRINKIMAS**

2021 m. gruodžio 31 d. VVG turėjo 57 narius - juridinius ir fizinius asmenis.

VVG narių pasiskirstymas pagal sektorius:

|  |  |  |  |  |  |
| --- | --- | --- | --- | --- | --- |
| **Atstovauja vietos valdžią** | | **Atstovauja verslą** | | **Atstovauja pilietinę visuomenę (kaimo bendruomenes ir kitas NVO)** | |
| **Skaičius** | **Proc.** | **Skaičius** | **Proc.** | **Skaičius** | **Proc.** |
| 2 | 3,50 | 13 | 22,81 | 42 |  |

2 VVG nariai – Alytaus rajono ir Birštono savivaldybės atstovauja vietos valdžią, o tai sudaro 3,5 % visų VVG narių. 13 VVG narių yra deklaravę, kad  yra verslo atstovai arba apie 22,31 %. Didžioji dalis VVG narių atstovauja pilietinę visuomenę – 42 nariai arba daugiau kaip 73,68 %.

2 VVG nariai – vietos valdžios atstovai -  Alytaus rajono ir Birštono savivaldybės. Alytaus rajono VVG nariai atstovauja visą VVG teritoriją, t.y. VVG sudėtyje yra narių iš visų VVG teritorijoje esančių 12 seniūnijų Alytaus ir Birštono savivaldybėse.

|  |  |  |
| --- | --- | --- |
| Seniūnija 12 | VVG narių skaičius 57 | VVG narių 100 proc. nuo bendro VVG skaičiaus |
| Alytaus + Alytaus r. savivaldybė | 12 | 21,05 |
| Alovės | 7 | 12,28 |
| Butrimonių | 3 | 5,26 |
| Daugų | 5 | 8,77 |
| Krokialaukio | 3 | 5,26 |
| Miroslavo | 4 | 7,02 |
| Nemunaičio | 4 | 7,02 |
| Pivašiūnų | 5 | 8,77 |
| Punios | 3 | 5,26 |
| Raitininkų | 1 | 1,75 |
| Simno | 4 | 7,02 |
| Birštono seniūnija + Birštono savivaldybė | 6 | 10,53 |

VVG nariai teritorijoje pasiskirstę ne vienodai, tai įtakoja teritorijoje veikiančių organizacijų skaičius bei laisvas pasirinkimas dalyvauti ar nedalyvauti  VVG veikloje.

2021 m.  sausio 20 d. vyko nuotolinis Alytaus rajono VVG visuotinis narių rinkiminis susirinkimas. Jo metu vyko balsavimas dėl 2020 m. VVG veiklos ataskaitos, finansinės atskaitomybės, revizoriaus ataskaitos. VVG veiklos plano aptarimo. VVG nariams  buvo pateikta išsami informacija apie 2021 m. VPS  įgyvendinimo situaciją, vietos projektų paraiškų teikimą, vertinimus ir pan. Taip pat susirinkimo metu vyko balsavimas dėl VPS strategijos keitimo pritarimo. Susirinkimo metu buvo apžvelgta informacija apie VVG dalyvavimą tarptautinio ir teritorinio projektų veiklose, atstovavimą kitose organizacijose, dalyvavimą įvairiuose projektuose.

2021 m. COVID -19 pandemijos metais visiems buvo sunkūs, tačiau VVG savo nariams yra dėkinga už dalyvavimą VVG projektuose, renginiuose, susirinkimuose, mokymuose. Dėkojame už pateiktus pasiūlymus bei už atvirą bendravimą ir pagalbą  sprendžiant iškilusias problemas.

**VVG VALDYBA**

2021 m. sausio 20 VVG valdyba buvo perrinkta.

VVG valdybą sudaro 12 asmenų, kurie atitiko VPS atrankos taisyklėse numatytas nuostatas.  Valdyboje yra 41,67 proc. pilietinės visuomenės sektoriaus atstovų, iki 33,33 proc. verslo sektoriaus  atstovų ir 25 proc. vietos valdžios sektoriaus  atstovų. Į VVG valdybą iš VVG teritorijos kiekviena savivaldybė turi bent po vieną asmenį iš visų trijų sektorių (pilietinės visuomenės, verslo ir vietos valdžios).

VVG valdyba išlaik0 VPS taisyklėse nustatytą lyčių pusiausvyrą (t. y. 60/40 santykis 60 proc. moterų ir 40 proc. vyrų). Taip pat VVG išlaiko VPS  reikalavimą  sudėtyje turi daugiau kaip 35 proc.  jaunų žmonių  iki 40 m. amžiaus.

VVG valdybą sudaro VVG valdybos  pirmininkas ir nariai. VVG  valdybos sudėtis nuo 2021 m. sausio 20 d.

|  |  |  |  |
| --- | --- | --- | --- |
| Eil. Nr. | Vardas, pavardė | Atstovaujama institucija, organizacija arba ūkininko ūkis | Atstovaujama VVG teritorijos dalis |
| **Valdžios sektorius** | | | |
| 1. | Andrius Karlonas (Valdybos pirmininkas) | Alytaus rajono savivaldybė | Alytaus rajono savivaldybės teritorija |
| 2. | Vytas Kederys | Birštono savivaldybė | Birštono savivaldybės teritorija |
| 3. | Edita Zagurskienė | Alytaus rajono savivaldybė | Alytaus rajono savivaldybės teritorija |
| **Pilietinės visuomenės sektorius** | | | |
| 1. | Asta Kisielienė | Alovės bendruomenės visuomeninė organizacija „Susiedai“ | Alytaus rajono savivaldybės teritorija |
| 2. | Tomas Vailionis | Radžiūnų slėnio bendruomenė | Alytaus rajono savivaldybės teritorija |
| 3. | Ramūnas Kuzmickas | Asociacija „Slabados jaunimas“ | Alytaus rajono savivaldybės teritorija |
| 4. | Saulius Belickas | Luksnėnų kaimo bendruomenė „Spindulys“ | Alytaus rajono savivaldybės teritorija |
| 5. | Edita Jakučionienė/Duobienė | Nemajūnų bendruomenės santalka | Birštono savivaldybės teritorija |
| **Verslo sektorius** | | | |
| 1. | Aurelija Aldonytė/ Semionovienė | UAB „Tarzanija“ | Alytaus rajono savivaldybės teritorija |
| 2. | Simona Vasiliauskaitė | UAB „Vasiliauskai“ | Birštono savivaldybės teritorija |
| 3. | Rūta Matonė | Ūkininkės Linos Vertinskienės ūkis | Alytaus rajono savivaldybės teritorija |
| 4. | Milda Stanevičienė | Ūkininkės Mildos Stanevičienės ūkis | Alytaus rajono savivaldybės teritorija |

2021 m. valdybos pirmininku perrinktas Andrius Karlonas. VVG valdybos posėdžiams pirmininkauja VVG valdybos pirmininkas, jam nesant – bet kuris kitas VVG valdybos išrinktas narys.

 Įgyvendinant VPS daugiausiai VVG valdybos posėdžiai buvo rengiami rašytinės procedūros principu. 2021 m. gyvam bendravimui nebuvo galmybių dėl CPVID – 19 pandemijos.

VVG valdybos nariai dirba neatlygintinai ir yra darbo laiku užimti kitomis veiklomis.

VVG valdybos posėdžiams darbotvarkes ir visą medžiagą ruošia VVG pirmininkas ir VVG administracija

2021 m. VVG valdyba gavo Folkloro studijos „Daulėlio“ prašymą įstoti į VVG ir VVG visuotinio narių susirinkimo sprendimu tapo VVG nariu.

Prašymai buvo teikti susipažinti VVG valdybai. ir perduoti VVG visuotiniam narių susirinkimui ir kuris priėmė bendruomenes VVG nariais.

2021 m. sausio 20 d. VVG visuotiniame rinkiminiame narių susirinkime dalyvavo 39 VVG nariai iš 64 – VVG narių aktyvumas - 60,94 proc.

Visuotinio narių susirinkimo metu aptarta klausimas „Dėl mokesčių mokėjimo“. Apie 29 proc. narių yra mažai aktyvūs arba visais neaktyvūs, eilę metų nedalyvavo visuotiniuose narių susirinkimuose ir net po kelių priminimų nemokėjo mokesčių, todėl VVG narių sprendimu buvo pašalinti 6 VVG nariai iš narių sąrašo nariai, nes nevykdo VVG įstatų, t.y. 3 ir daugiau metų nemokėjo nario mokesčio ir visai nedalyvavo VVG veikloje bei VVG narių susirinkimuose. Pašalinti iš VVG narių sąrašo: IĮ „Manrenta“ - nario mokesčio nemokėjo 5 metus, UAB „Ėvola“, Ūkininko Aurimo Truncės ūkis ir Ūkininko Justo Truncės ūkis - nario mokesčio nemokėjo 4 metus, Miklusėnų bendruomenės visuomeninė organizacija bei UAB „Expolita“ nario mokesčio nemokėjo 3 metus.

2 VVG nariai - UAB „Riamona“ bei Ūkininko Karolio Bunevičiaus ūkis išstojo iš VVG pateikę prašymus.

2021 m. iš VVG sąrašo buvo išbraukti arba išstojo 8 VVG nariai. Įstojo 1 narys. Todėl iš 64 VVG narių sumažėjo iki 57.

VVG valdyba dalyvavo 15 rašytinių procedūrų ir posėdžių ir  4 projektų atrankos posėdžiuose.  Pagal kompetenciją rengė  VVG veiklos programą, planus, analizavo jų įgyvendinimą, teikia pasiūlymus visuotiniam narių susirinkimui dėl jų įgyvendinimo gerinimo bei teikė šiuos dokumentus tvirtinti VVG visuotiniam narių susirinkimui. Priėmė sprendimus dėl VVG valdymo struktūros, pareigybių, etatų, atlyginimų dydžių nustatymo, pareigybių, darbuotojų priėmimo.  VVG valdyba priima sprendimus dėl siūlymo VVG visuotiniam narių susirinkimui priimti ar pašalinti narius  iš VVG.

2021 m. VVG valdyba sprendė dėl VVG dalyvavimo įvairiuose projektuose, renginiuose, tvirtino trumpalaikius VVG veiklos planus ir kitus įvairius, ir priėmė sprendimą papildomomis lėšomis - beveik 0,5 mln Eur papildyti VPS. Taip pat tvirtino VPS ataskaitą ir kitus aktualius strateginius dokumentus, jų keitimus  bei vietos projektų kvietimus, vykdė kitus veiksmus nustatytus VVG valdybos  darbo reglamente.

Visi VVG valdybos nariai  tinkamai derino viešuosius ir privačius interesus, t. y. Lietuvos Respublikos [viešųjų ir privačių interesų derinimo valstybinėje tarnyboje įstatymo](http://www.infolex.lt/ta/74651) nustatyta tvarka deklaravo viešuosius ir privačius interesus.

**VVG PIRMININKAS IR VVG ADMINISTRACIJA**

VVG pirmininkas atsako už VVG veiklos organizavimą ir jos tikslų, funkcijų  įgyvendinimą, atstovauja VVG, jos vardu sudaro ir pasirašo sandorius su fiziniais ir juridiniais asmenimis. Pagal savo kompetenciją atstovauja VVG interesams valstybinėse, savivaldybės įstaigose, nevyriausybinėse organizacijose, teismuose, santykiuose su fiziniais ir juridiniais asmenimis, organizuoja ir koordinuoja VVG administracijos  veiklą.

VVG pirmininko veikla yra neatlygintina.  Nuo 2021 m. sausio 20 d. pirmininke perrinkta Vida Vrubliauskienė, kuri dirbo nuo 2021 m. sausio 1 d. iki gruodžio 31 d. Šia ataskaita taip pat atspindi VVG pirmininko veiklą ir jo vykdytas funkcijas, numatytas VVG įstatuose.

VVG valdybos sprendimu,  VVG pirmininkas teisės aktų nustatyta tvarka, priima, atleidžia administracijos darbuotojus, sudaro ir nutraukia su jais darbo sutartis ar pakeičia darbo sutarčių sąlygas, registruoja asociacijos narius  ir veda  jų sąrašą, atidaro sąskaitas bankuose, rengia VVG veiklos programą, planus, projektus, strategijų gaires, strategijas bei kitus VVG veiklai būtinus dokumentus  ir teikia juos pagal kompetenciją svarstyti VVG valdybai ar/ ir VVG visuotiniam narių susirinkimui jų veiklai reikalingą informaciją ir dokumentus, priima kitus VVG  įstatuose, VVG narių visuotinio susirinkimo ar VVG valdybos, sprendimuose VVG pirmininko kompetencijai priskirtus sprendimus. Taip pat VVG pirmininkas kartus su VVG administracija rengia ir teikia visas VVG VPS ir projektų ataskaitas, keičia VPS.

VVG pirmininkas ir administracija 2021 m. įgyvendino VVG veiklos programą,  2021 m. pabaigoje VVG dirbo 6 darbuotojai. Etatai valdybos sprendimu yra skaidomi taip, kad VVG administracijos darbuotojai galėtų tinkamai  įgyvendinti VPS.  2016 m.  balandžio 28 d.  Alytaus rajono VVG administracijoje buvo įsteigti 5 etatai, tačiau užimti buvo tik 4 etatai, kurie skirti Vietos plėtros strategijos (toliau - VPS) (finansuotos iš 2014 - 2020 metų KPP lėšų) administravimui. 2021m. VVG administracijoje dirbo:  1 etatu -  VPS administravimo vadovas, VPS administratorius – 1 etatas, VPS finansininkas – buhalteris - 1 etatas, VPS viešųjų ryšių specialistas - 1 etatas.

**VVG PROJEKTINĖS SUTARTYS**

2021 m. Alytaus rajono VVG iš įvairių finansavimo šaltinių tiesiogiai gavo 127 994,68 Eur.

Projektinės paramos gauta ir netiesiogiai, kai VVG partnerio teisėmis dalyvavo dviejuose partnerystės projektuose.

Pagal 2016 m. rugpjūčio 17 d. Alytaus rajono VVG su NMA pasirašytą paramos sutartį Nr. 42VS-KA-15-1-06810 projektui „Alytaus rajono ir Birštono savivaldybių kaimiškosios teritorijos bendruomenių inicijuota vietos plėtros strategija 2015 - 2020 metams“ pagal bendruomenių inicijuotos viensektorės kaimo vietovių vietos plėtros strategijos, įgyvendinamos pagal Lietuvos kaimo plėtros 2014 – 2020 m. programos priemonę „LEADER“ įgyvendinimui, gauta finansavimo suma 85 247,66 Eur.

## [Teritorinio bendradarbiavimo projektas „Lėtojo turizmo skatinimas Ukmergės, Tauragės ir Alytaus rajonuose“ Nr. 44TT-KV-19-2-08613- PR001](http://alytausrvvg.lt/teritorinio-bendradarbiavimo-projektas-letojo-turizmo-skatinimas-ukmerges-taurages-ir-alytaus-rajonuose-nr-44tt-kv-19-2-08613-pr001/) baigtas įgyvendinti 2021 m. projektą administravo VO Ukmergės vietos veiklos grupė. Partneriais buvo Alytaus rajono ir Tauragės vietos veiklos grupės.

Teritorinio bendradarbiavimo  projektas „Žydinti Lietuva“ Nr. 44TT-KK-20-1-01762-PR001 parengtas Kaišiadorių rajono vietos veiklos grupės kartu su 9 VVG. Šiame projekte dalyvauja ir Alytaus rajono VVG. Projektas pradėtas įgyvendinti  2020 m. rudenį, o jo įgyvendinimas baigsis 2022 m. rudenį.

Alytaus rajono VVG 2021 m. lapkričio 12 d. su Nacionaline mokėjimo agentūra prie Žemės ūkio ministerijos pasirašė paramos sutartį Nr. 44TT-KA-21-2-06246-PR001 projektui „Teritorinio bendradarbiavimo projektų, teikiamų pagal Lietuvos kaimo plėtros 2014 - 2020 metų programos priemonės „LEADER“ veiklos sritį „VVG bendradarbiavimo projektų rengimas ir įgyvendinimas“ projekto „Saveikos lauku – sumanumo link“ įgyvendinimui.

Alytaus rajono VVG 2021 m. kovo 1 d. Nacionalinei mokėjimo agentūrai prie Žemės ūkio ministerijos buvo pateikusi paraišką gauti lėšas pagal 2021 metų nacionalinės paramos kaimo bendruomenių veiklai teikimo taisykles. 2021 m. gegužės mėn. buvo paskirta parama projekto Nr. NPKB-21-R-329 „Bendruomenių sueiga/sąskrydis „Dzūkiški atsivėrimai” įgyvendinimui.

Alytaus rajono VVG 2021 m. gegužės 25 d. su Alytaus rajono savivaldybės administracija pasirašė savivaldybės biudžeto lėšų naudojimo sutartį Nr. SUT-394, vadovaujantis Lietuvos Respublikos biudžeto sandaros įstatymu, Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėmis, patvirtintomis Lietuvos Respublikos Vyriausybės 2001 m. gegužės 14 d. nutarimu Nr. 543, įgyvendindamos Alytaus rajono savivaldybės administracijos direktoriaus 2021 m. gegužės 21 d. įsakymą Nr. D1-503 “Dėl Alytaus rajono savivaldybės kultūros projektų finansavimo“ ir skirta projekto „Atvertys. Marijos Gimbutienės fenomenas“ įgyvendinimui.

**KAIMO PLĖTROS PROJEKTŲ IR STRATEGIJOS ĮGYVENDINIMAS  VVG TERITORIJOJE**

2021 m.  VVG administravo vietos plėtros strategiją (VPS) „Alytaus rajono ir Birštono savivaldybių kaimiškosios teritorijos bendruomenių inicijuotą vietos plėtros strategiją 2015 – 2020 metams“ , 1 LEADER tarptautinio bendradarbiavimo projektą „Lėtos kultūros patirtys 2.00/Cult Trips 2.00“. partnerystės pagrindais  buvo įsitraukusi bei partnerystės pagrindais Lietuvoje dalyvavo 3 LEADER priemonės teritoriniuose projektuose Lietuvoje su kitomis šalies VVG. Taip pat įgyvendino Alytaus rajono savivaldybės finansuotą projektą „Atvertys: Marijos Gimbutienės fenomenas“, kuris skirtas VPS papildomumui įgyvendinant VPS kultūros prioritetą ir VVG teritorijos aktyvinimui kultūros klausimais bei Nacionalinės mokėjimo agentūros prie ŽUM finansuotą projektą „Bendruomenių sueiga/sąskrydis „Dzūkiški atsivėrimai”, skirtą VVG bendruomenių aktyvinimui ir darnaus vystymo idėjoms. Jo metu užmezgė kontaktus su Žuvinto rezervato direkcija ir jos vadovu Paulium Čeponu.

Ne visi  projektai, kuriuos įvairioms institucijoms teikė VVG  buvo finansuoti, nors VVG jiems buvo paskyrusi daug laiko ir dėmesio.

Rengiant paramos paraiškas LR žemės ūkio ministerijos organizuojamai Nacionalinei paramai kaimo bendruomenėms VVG savo teritorijos kaimo bendruomenėms teikė pažymas ir laidavo už jas, kad bendruomenių projektuose prašomų išlaidų VVG nebuvo finansavusi.

VVG teikė pasiūlymus VVG tinklui ir kitoms įvairioms nacionalinėms ir vietos institucijoms bei organizacijoms dėl kaimo plėtros planų, taisyklių ir priemonių kūrimo, tikslinimo bei įgyvendinimo.

VVG yra Socialinės apsaugos ir darbo ministerijos Jaunimo reikalų departamento akredituota savanorius priimanti organizacija. 2021 m. VVG priėmė 1 jauną, neįgalų asmenį savanoriauti. Savanoris dirbo COVID – 19 pandemijos laikotarpiu - 2021 metų pabaigoje ir jam buvo taikomos lanksčios darbo formos.

**KAIMO PLĖTROS DALYVIŲ ŠVIETIMAS BEI MOKYMAS**

VVG nuolatos organizavo kaimo plėtros dalyvių mokymus. Įvairią informaciją apie mokymus ir švietimo renginius VVG visada teikia savo interneto svetainėje [www.alytausrvvg.lt](http://www.alytausrvvg.lt)   ir socialiniame tinkle Alytaus rajono vietos veiklos grupė facebook. Socialiniuose tinkluose VVG dalijasi naujienomis ir informacija apie kvietimus teikti vietos projektus, įgyvendintų vietos projektų viešinimu. VVG savo interneto svetainėje daug dėmesio skirta NVO, bendruomeninių organizacijų, verslo, socialinio verslo informacijai skelbti..

VVG iš VPS teritorijos aktyvinimo lėšų 2021 m. organizavo 2 mokymo renginius VVG teritorijoje, kurie buvo skirti bendradarbiavimo ir bendruomeninio verslo tematikai.

Taip pat VVG 2021 m. įgyvendindama tarptautinio bendradarbiavimo projektą „Lėtos kultūros patirtys 2.00/Cult Trips 2.00“ iš suplanuotų 41 įvairių renginių, mokymų, skirtų lėtajam turizmui vystyti VVG ir projekto partnerio Druskininkų VVG teritorijoje organizavo 15 įvairių formų renginių bei su užsienio partneriais dalyvavo 3 nuotoliniuose susitikimuose.

VVG kartu su Tauragės ir Ukmergės rajonų VVG dalyvavo Ukmergės rajono VVG administruojamame teritorinio bendradarbiavimo projekte „Lėtojo turizmo skatinimas Ukmergės, Tauragės ir Alytaus rajonuose“. Šis projektas VVG teritorijoje vykdytas išskirtinai tik Alytaus rajono savivaldybės Nemunaičio seniūnijoje, taip kaip ir buvo numatyta projekte. Į projektą yra įtraukta Nemunaičio seniūnija, bendruomenės, aktyviai veikiantys seniūnijos verslo subjektai, namų ūkiai – visi tie, kurie atsiliepė į kvietimą dalyvauti projekte ir buvo pasiruošę teikti lėtojo turizmo paslaugas nemunaičio seniūnijoje. Projektas 2021 m. buvo baigtas, o jo metu atrinkti ir nufilmuoti 6 Nemunaičio seniūnijos subjektai, kurie labiausiai atitiko sąlygas teikti lėtojo turizmo paslaugas. 2021 m. vasarą Nemunaityje bus organizuojamas pleneras, kurio metu sukurta skulptūros ir taip atnaujintos erdvės lėtojo turizmo mėgėjams turistams bei vietos gyventojams pailsėti.

VVG partnerystė su  Trakų krašto, Dzūkijos, Prienų VVG teritorinio bendradarbiavimo projekte „Dzūkijos piliakalnių kelias“ Nr. 44TT-KV-18-1-03519- PR001,  kurį administravo Trakų krašto VVG leido aktyvinti Alytaus rajono savivaldybės Punios, Alovės, Butrimonių ir Pivašiūnų bendruomenines organizacijas, kurios veikia šalia Punios, Poteronių, Gerulių, Pivašiūnų piliakalnių, projektas įtraukė bendruomenes tapti minėtų piliakalnių globėjais. Visa tai aktyvina, motyvuoja organizacijas, verslo subjektus, namų ūkius planuoti ar aktyviau vykdyti ūkinę - komercinę veiklą arba bendruomenes skatina rengti bendruomeninio verslo projektus.

Nuo 2020 m. pavasario VVG pagal Jungtinės veiklos sutartį partnerio teisėmis kartu su kitais 9 partneriais yra įsitraukusi į Kaišiadorių vietos veiklos grupės parengtą ir administruojamą projektą „Žydinti Lietuva“ Nr. 44TT-KK-20-1-01762-PR001. 9 projekto partneriai: Kaišiadorių, Alytaus,  Kauno, Prienų, Raseinių, Kėdainių, Širvintų, Jonavos  ir Elektrėnų VVG projektui įgyvendinti  gavo 98 381,00 Eur paramos sumą, t. y.  95 proc. paramos lėšų. Bendras 9 partnerių įnašas prie projekto turi būti 5178,00 Eur (5 proc. projekto vertės), tad kiekvienas partneris  atskirtai prie projekto turi prisidėti iki  575,33 Eur. VVG kreipėsi ir projekto kofinansavimą gavo iš Alytaus rajono savivaldybės. Projekto lėšomis Alytaus rajono VVG teritorijoje organizuotos kūrybinės dirbtuvės ir jų metu parengtos gėlių kompozicijos vazonuose bei gėlėmis papuoštos 6 Alytaus rajono savivaldybėje bendruomenių atrinkos vietas. Atrinkti vietoves organizuotas konkursas ir 6 Punios, Perkūnkalnio, Nemunaičio, Ąžuolinių, Pivašiūnų, Genių bendruomenės dalyvauja projekte siekdamos pasipuošti savo teritorijų išskirtines vietas.

Projekto metu išanalizuota, kaip nepatrauklias vietoves paversti patraukliomis, žinomomis, kad jos džiugintų  vietos gyventojų ir kaimo/miestelio svečių ar turistų akį, skatintų šias gražias vietoves rinktis nuolatiniam gyvenimui. Bendrų renginių, diskusijų metu aptariama puošybos vizualizacijos,  elementų išskirtinumas ir dermė, o praktinių dirbtuvių procese įgyvendinsime  idėjas.  Akivaizdu, jog šiuo projektu  prisidedama prie aplinkos išsaugojimo ir tvarios plėtros kaimo vietovėse. Projekto idėja ir pamatinis tikslas – sukurti ir išlaikyti geresnę, gražesnę ir įvairesnę kaimo vietovių aplinką, kuri skatintų turistų lankomumą, suteiktų gyvybingumą ir estetinį patrauklumą.

VVG kartu su partneriais: Visuomeninė organizacija „Ukmergės rajono vietos veiklos grupė“,  Zarasų – Visagino regiono vietos veiklos grupė, Alytaus miesto vietos veiklos grupė 2021m. parengė projektą „Sąveikos lauku - sumanumo link“ ir gavo jam finansavimą  - 50 502,00 Eur (paramos intensyvumas 95 proc.)

Projekto tikslas **–**apjungti projekto partnerius bendrai veiklai, kad paskatinti, vietos plėtros dalyvių kūrybiškumą bei rengiant naujas vietos plėtros strategijas ir planuojant įgyvendinti sumanių kaimų  modelius, vietos  plėtros planavimui naudoti  kūrybinių  partnerysčių potencialą.

Įgyvendinant projektą:

1.Organizuojami 4 nuotoliniai projekto darbo grupės posėdžiai ir 11 nuotolinių projekto mokymų.

2.Partnerių teritorijose organizuojamos 3 kūrybinių partnerysčių dirbtuvės ir 15 patyriminių  mokymų.

3.Parengiamos ir visiems partneriams pateikiamos rekomendacijos ir išvados kaip ir kur projekto partnerių teritorijose būtų galima pagerinti vietos plėtros vystymosi procesus ir kaip kaimo vietovių ekonominiam atsigavimui būtų galima naudoti kūrybinių partnerysčių metodą.

4.Partnerių pasirinktose teritorijose suformuojamos 4 atviros kūrybinių partnerysčių erdvės

5.Partnerių teritorijose organizuojami 3 konferenciniai renginiai.

VVG nariai ir bendruomenės įtraukiami ir skatinami dalyvauti ir kituose įvairiuose bendradarbiavimo projektuose, apie kuriuos VVG tik gali gauti ar gauna informaciją ir dalinasi ja interneto svetainėje [www.alytausrvvg.lt](http://www.alytausrvvg.lt) ar facebook paskyrose su visais VVG teritorijos kaimo plėtros atstovais iš įvairių seniūnijų. Taip atrandama dar daugiau galimybių atrasti naujų idėjų dalyvaujant aktualiuose mokymuose, konferencijose,  skirtose VVG teritorijos kaimo plėtros dalyviams arba tikslinėms grupėms.

 Pastebėtas sumažėjęs VVG kaimo plėtros dalyvių aktyvumas dalyvauti nuotoliniuose mokymuose ir kitokio pobūdžio renginiuose. COVID -19 pandemija visus mokymus perorientavo vykdyti nuotoliniu būdu. Nuotolinis būdas geras tuo, kad taupo laiką, kuris praleidžiamas nuvykti į mokymus, leidžia mokymus vykdyti ir juose dalyvauti ir poilsio dienomis arba laisvu nuo darbo metu, tačiau pastebėta, kad kaimo plėtros dalyviams galimai trūksta kompetencijų prisijungti prie nuotolinių mokymų arba jų kompiuterinė technika yra labai pasenusi bei pastaruoju metu visi yra pervargę nuo darbo prie kompiuterio ekranų.

**PARAMA VIETOS  PROJEKTAMS IR INICIATYVOMS ĮGYVENDINTI**

 VVG  nuo 2016 m. įgyvendina Lietuvos 2014 - 2020 metų kaimo plėtros programos lėšomis finansuojamą „Alytaus rajono ir Birštono savivaldybių kaimiškosios teritorijos bendruomenių inicijuotą vietos plėtros strategiją 2015 – 2020 metams“ (toliau – VPS žr. VVG interneto svetainėje pagal nuorodą:  <http://alytausrvvg.lt/strategija-2015-2020/> ) , kurios vienas iš pagrindinių tikslų Alytaus rajono savivaldybės kaimo plėtros procesų vystymasis, Alytaus krašto bendruomenių veiklumo, aktyvumo, verslumo, tradicijų puoselėjimo palaikymas ir skatinimas.

Nuo strategijos įgyvendinimo pradžios iki 2021m. gruodžio 31 d. VVG organizavo 31 kvietimą teikti vietos projektus. Iki 2021 m. pabaigos įgyvendinta, įgyvendinama, kontaktuota 34  vietos projektas iš 57 galimų. 2021 m. buvo strategijos keitimo metai ir beveik pusmetį buvo sugaišta dėl VPS keitimų bei papildomų ir EURI (Europos Sąjungos ekonomikos gaivinimo priemonė, skirta žemės ūkiui ir kaimo plėtrai) lėšų integravimo į VPS.

2021 m. rugpjūčio mėn. Nacionalinė mokėjimo agentūra prie Žemės ūkio ministerijos atliko VPS Nr. 42VS-KA-15-1-06810-PR001 „Alytaus rajono ir Birštono savivaldybių kaimiškosios teritorijos bendruomenių inicijuota vietos plėtros strategija 2015-2020 metams“ (toliau – VPS) rezultatyvumo vertinimą dėl papildomų lėšų pereinamajam laikotarpiui skyrimo (toliau – rezultatyvumo vertinimas). VPS rezultatyvumo vertinimo metu buvo nustatyta, jog VPS pažangai įvertinti naudojama trijų pagrindinių rodiklių: finansinio rezultatyvumo, fizinio rezultatyvumo ir naujų darbo vietų kūrimo pažangos lygis pagal VPS lėšų metodiką yra pakankamas, kad galėtų būti skirta parama VPS įgyvendinimui pratęsti pereinamuoju laikotarpiu (2021 m. ir 2022 m.), paramos sumas diferencijuojant pagal jų finansavimo šaltinius, kaip numatyta VPS lėšų metodikoje:

|  |  |  |  |  |
| --- | --- | --- | --- | --- |
| VPS vykdytoja | Finansinis rezultatyvumas, proc. | Fizinis rezultatyvumas, proc. | Sukurtų naujų darbo vietų skaičius, proc. | Pažangos vertinimo rezultatas |
| Alytaus rajono vietos veiklos grupė | 75 | 81 | 86 | Pasiektas |

Papildomai VVG gavo 493 497 Eur, kurios buvo paskirstytos taip ir integruotos į VPS:

|  |  |
| --- | --- |
| EURI lėšos[[1]](#endnote-1) | 227 865 Eur |
| Pereinamojo laikotarpio lėšos | 265 633 Eur |
| Iš viso: | 493 497 Eur |

Atsižvelgiant į tai, kad skyrus papildomas lėšas VPS įgyvendinti didėja VPS paramos suma, ir vadovaujantis VPS administravimo taisyklių 811 papunkčiu, prašytume parengti ir iki š. m. rugsėjo 10 d. pateikti NMA suderinti VPS keitimą dėl pereinamojo laikotarpio ir EURI lėšų integravimo į VPS, papildomų rodiklių nustatymo, atitinkamų VPS dalių tikslinimo ir kt. Informuojame, kad su NMA suderintas VPS keitimas bus teikiamas svarstyti Žemės ūkio ministerijai. Žemės ūkio ministerija priima galutinį sprendimą dėl VPS keitimo ir lėšų VPS įgyvendinti pereinamuoju laikotarpiu skyrimo.

VPS įgyvendinimo ataskaitos VVG nariams  yra teikiamos kiekvienais metais VVG visuotiniame narių susirinkimui ir viešinamos VVG interneto svetainėje.

**VVG NARIŲ  INTERESŲ ATSTOVAVIMAS  VISUOMENĖJE BEI VALDŽIOS INSTITUCIJOSE**. **VVG TERITORIJOS  KAIMO PLĖTRA IR BENDRADARBIAVIMAS.**

**VEIKIMAS TINKLUOSE**

Alytaus rajono VVG turi 57 narius. VVG  nariais yra 34 Alytaus krašto bendruomeninės organizacijos iš daugiau kaip 60 Alytaus rajono savivaldybėje veikiančių  bendruomenių. 4 Birštono VVG nariais yra iš Birštono savivaldybės, kurių kaimiškojoje Birštono teritorijoje iš viso yra 5, todėl VVG labai didelį  dėmesį skiria šiam sektoriui ir jo palaikymui. Informaciją apie tai galima rasti VVG interneto  svetainėje  <http://alytausrvvg.lt/vvg-nariai/> .

 Dažniausi  bendruomenių veiklos tikslai pagal įstatus yra bendruomeniškumo, vietos amatų, tradicijų išlaikymas ir  puoselėjimas, o tai labai  prisideda prie Alytaus krašto unikalumo išsaugojimo, Alytaus rajono turizmo išteklių ir šie tikslai atitinka VVG tikslus.

VVG vykdydama savo veiklas, projektus visada atstovauja savo narius ir jei yra galimybės stengiasi padėti jiems spręsti iškylančias problemas įvairiais lygmenimis.

Kasmet VVG  įvairiomis formomis organizuoja  po vieną renginį skirtą bendruomenių sutelkimo, verslumo ir užimtumo skatinimui. 2021 m. surengtas masinis renginys – bendruomenių sueiga/ sąskrydis „Dzūkiški atsivėrimai“, kuris organizuotas kartu su VVG nariu – Ąžuolinių bendruomene ir buvo skirtas, tvarios ir darnios plėtos tematikai.

2021 m. gruodžio 30 d. VVG narius bendruomenines organizacijas pakvietė į nuotolinį vakarėlį „Pašnekesiai prie metų sandūros slenksčio apie tai kas padaro mūsų gyvenimą prasmingesniu ir gražesniu?“. kuriame dalyvavo ir vietos valdžios institucijų ir seniūnijų atstovai. Renginiu metu siekta visiems padėkoti už iniciatyvas, pastangas bendrauti, bendradarbiauti, išgyvenant sudėtingus pandeminius 2021 metus. Susitikimas vyko ZOOM platformoje. Bendruomeninių organizacijų pirmininkai  ir jų atstovai papasakojo apie savo bendruomenėse vykdomas veiklas, daug džiugesio vakarėliui suteikė  Asociacijos “Makniūnų sodžiaus bendruomenės“ pirmininkės Dalės Baranauskienės skaitomos savos kūrybos eilės ir Pivašiūnų bendruomenės atstovų muzikavimas bei naujametiniai sveikinimai. Tai buvo antrasis tokio pobūdžio pramoginis VVG renginys, organizuotas priešnaujametiniu laikotarpiu.

2021 m. VVG ypač daug dėmesio skyrė  kaip aktyvinti VVG teritorijos  kaimo plėtros dalyvius per bendradarbiavimą su kitomis visuomeninėmis, nacionalinėmis ir tarptautinėmis organizacijomis bei kitomis įstaigomis ir organizacijomis Lietuvoje ir užsienyje. Tinkamiausia veikla šia tematika yra tarptautinių ir teritorinių projektų įgyvendinimas.

Nors masinių renginių 2021 m. buvo mažai, tačiau VVG su VVG nariais ir jų atstovais pagal įgyvendinamų projektų programas daug mokėsi ir keliavo po Lietuvą. Daug dėmesio buvo skiriama VVG teritorijos turizmo paslaugų plėtrai ir vystymosi skatinimui. Ypatingi akcentai skirti lėtojo turizmo vystymui ir plėtrai.

VVG nuo 2019 m. įgyvendina tarptautinio bendradarbiavimo projektą [„Lėtos kultūros patirtys 2.00/CultTrips 2.00″ Nr. 44TT-KA-18-4-04902-PER](http://alytausrvvg.lt/tarptautinio-bendradarbiavimo-projektas-letos-kulturos-patirtys-2-00culttrips-2-00-nr-44tt-ka-18-4-04902-per/), kuris   įgyvendinimas  kartu su Druskininkų VVG ir partneriais iš Austrijos, Italijos, Vokietijos, Liuksemburgo, Švedijos. Per projektą palaikomi itin glaudūs bendradarbiavimo ryšius su VVG užsienyje. Projekto metu iš užsienio partnerių perimama lėtojo turizmo paslaugų organizavimo patirtis. VVG kartus su partneriais naudoja specialią lėtojo turizmo paslaugų metodiką, kuri partnerių leidimu gali būti pateikta suinteresuotoms institucijoms ir taikoma visai Lietuvai. Projektas  aktyvina  projekto įgyvendinimo teritorijų  turizmo paslaugų teikėjus  peržiūrėti savo paslaugas, kad ateityje   prisitraukti išrankius turistus – lėto turizmo  mėgėjus. Projektas skirtas kaimo gyventojų ir organizacijų verslumui, vietos ekonomikai ir turizmo plėtrai skatinti, didinti ne žemės ūkio veiklų įvairovę kaimo vietovėse taip pat skatina VVG ir projektų partnerių teritorijoms Lietuvoje (Druskininkų VVG) lėtojo turizmo atstovus bendradarbiauti ir keistis informacija tarpusavyje.

 Rengiant ir įgyvendinant tarpregioninius projektus partnerystės principu projektų naudą vienu metu gauna visi partneriai, tad mezgasi bendradarbiavimo ryšiai tarp projektų dalyvių, gimsta naujos idėjos, nauji verslai.

VVG dalyvauja tokiuose projektuose, kurie  siekia aplinkos išsaugojimo ir tvarios plėtros Projektuose vienu metu derinami ekonominiai, socialiniai ir aplinkos aspektai, kad būtų patenkinami dabarties kartos poreikiai, kartu nepabloginant gyvenimo sąlygų ateities kartoms.

 2021 m. VVG  mielai dalyvavo kitų VVG parengtuose ir finansavimą gavusiuose projektuose.

 Taip  pat epizodiškai buvo dalyvauta daugelyje kitų organizacijų (ne VVG) parengtų projektų veiklose. Tai projektai, kuriuos parengė nacionalinės skėtinės organizacijos Lietuvoje (VVG tinklas, Lietuvos kaimo bendruomenių sąjunga ir pan.) ir projektai buvo skirti VVG  teritorijos tikslinėms grupėms: bendruomenėms, nevyriausybinėms organizacijoms ir kitiems sektoriams.

2021 m. rudenį su VVG tinklu vykta į Centrinės Graikijos regioną, kad supažindinti su LEADER metodo įgyvendinimu Graikijoje (vietos veiklos grupių patirtis įgyvendinant vietos plėtros strategijas, vietos projektų apžiūrėjimas, darbo vietų kūrimo projektai, paveldo objektų išsaugojimas LEADER metodu) bei dalyvauta seminare ,,Bendruomenių vaidmuo savivaldai ir vietos valdžios vaidmuo bendruomenėms: bendradarbiavimas keliant ekonominę bei socialinę gerovę kaimiškoje vietovėje“,kurio metu susitikta su Chalkidos savivaldybės kaimo bendruomenių atstovais:

Dalyvauta seminaruose: „Vietos plėtros strategijų įgyvendinimo geroji patirtis ir priemonės kaimo vietovėse“ ir susitikime Fokiki plėtros agentūroje (Development Agency of Fokiki S.A.). Projektų, finansuojamų LEADER lėšomis lankymas. Seminaras „Vietos plėtros strategijų įgyvendinimo patirtis ir pamokos, kuriant naujas darbo vietas“ vyko Evia plėtros agentūroje (Development Agency of Evia S.A.)

Dalyvavimas, mokymasis ir dalijimasis patirtimi turizmo tematika - gyvai bei nuotoliniu būdu, vyko per partnerystę su Gruzijos asociacija CPC „Dalyvavimo ir bendradarbiavimo asociacija“, kurio metu įitraukėme į Lenkijos Euroregiono BUG projekte ,,Turizmo prekės ženklas – turizmo įgalinimo galimybės Gurijoje. Euroregiono BUG patirties dalijimasis.“

Projekto metu mokytasi kurti turizmo paslaugų ženklą, o pagal projekte dalyvaujančių ekspertų komentarus buvo sukurtas filmukas.

Lietuvos kaimo bendruomenių sąjungos (LKBS) renginys, kurios nariu yra Alytaus rajono VVG, Birštone, organizavo renginį "Savanorystė bendruomeninėje veikloje. Kaip vėl norėti veikti? , kuris buvo skirtas nusilpusios savanorystės stiprinimo kaime temai bei bendruomenių tarpusavio komunikavimui, asmeniniam bendruomenininko efektyvumui ir motyvacijai stiprinti.

VVG nuo pat jos įsisteigimo dalyvauja tinklaveikoje nacionaliniu mastu. VVG pirmininkė V. Vrubliauskienė dalyvauja Nacionalinėje bendruomenių taryboje prie LR Vidaus reikalų ministerijos.

VVG yra Vietos veiklos grupių tinklo, Lietuvos kaimo bendruomenių sąjungos, Lietuvos kaimo tinklo narė.

2021 m. VVG mokėjo šiuos narystės mokesčius: Vietos veiklos grupių tinklui - 300,00 Eur, Lietuvos kaimo bendruomenių sąjungai - 50,00 Eur.

Nariams ir dalyviams Lietuvos kaimo tinkle ir Nacionalinėje bendruomenių taryboje mokesčio nėra.

**ŪKINĖ KOMERCINĖ VEIKLA**

VVG turi teisę vykdyti ūkinę komercinę veiklą, kuri neprieštarauja Lietuvos Respublikos įstatymams, tačiau  šiai veiklai vystyti VVG turėtų turėti atskirą darbuotoją, kurio ji 2020 m. neturėjo, nes VVG administracijoje dirbančių darbuotojų pareigybėse numatyta tik VPS ar bendradarbiavimo projektų įgyvendinimo funkcijos. 2021 m. VVG  gavo 4018,00 Eur  kultūrinės programos SlowTrips organizavimui, kurias  panaudojo VVG  programos organizavimo veiklos  išlaidoms bei netinkamoms išlaidoms finansuoti, nes ne visos VVG administracijos išlaidos yra tinkamos finansuoti iš VPS ar kitų projektų.

**VVG NARIŲ MOKESČIAI**

VVG nario palaikomasis kasmetinis mokestis yra 10,00 Eur. Stojamasis mokestis 30,00 Eur. 2021 m. į VVG įstojo 1 naujas narys, tad stojamųjų įnašų surinkta 30,00 Eur .

2020 m. VVG narių mokesčio surenkamumas buvo nepakankamas ir nesiekė net 50 proc. Atsižvelgiant į tai, kad 2021 m. buvo peržiūrėta kaip VVG nariai vykdo VVG įstatuose numatytą įsipareigojimą mokėti nario mokesčius, dalyvauja susirinkimuose. tad 6 VVG nariai nesilaikę įsipareigojimų bei nepalaikę VVG veiklos savo dalyvavimu visuotiniuose narių susirinkimuose, nemokėję mokesčių - buvo pašalinti iš VVG narių.

**LABDARA IR PARAMA**

VVG turi teisę teikti paramą ir labdarą bei gauti paramą ir labdarą.

2021 m. į  banko sąskaitą  Nr. LT91 4010 0409 0063 3947 VVG gavo paramos 105,13 Eur iš Valstybinės mokesčių inspekcijos prie LR FM ir iš fizinių asmenų.

Alytaus rajono VVG 2021 m. nebuvo suteikusi labdaros ar paramos.

Pirmininkė                                                                                                            Vida Vrubliauskienė

1. Paramos lėšų dalis, finansuojama Europos Sąjungos ekonomikos gaivinimo priemonės atsigavimui po COVID-19 krizės paremti (*angl. European Union Recovery Instrument*) lėšomis, skiriama visoms strategijoms, paramos sumas konkrečioms strategijoms nustatant pagal perskaičiuotą gyventojų skaičių, atsižvelgiant į VPS lėšų metodikos 3 punktą. [↑](#endnote-ref-1)